a Leucitophyrban a Kaliumföldpátot Leucit helye- 
tesíti. 
A Leucitophyr könnyen felismerhető ezen ásvány 
által. A természetben kizárólag Kaliumföldpátu Trachyt 
területen fordul elő. 
A Bazalt egy sűrű, aprón krystályodott vulkáni 
földpátkőzet, melyben különféle földpát, de lényegesen 
Olivin kíséretében, fordul elő. A Bazalt a legkülönfélébb 
Trachytfaj területén fordulván elő, különféle Trachyttal 
lehet faji rokonságban. Ha végletben nézzük a Trachytot 
és Bazaltot, nagy a különbség közöttök, egy jelleges 
Trachyt nagy krystályodásu és Olivint nem tartalmazó 
—, a jelleges Bazalt apró krystályodásu és Olivint tar¬ 
talmazó kőzet. 
Lehetnek azonban ezen két véglet között átmeneti 
tagok, lehetnek kőzetek, melyeket Trachytnak tartunk, 
de már Olivin is lép fel gyéren; lehetnek másrészt 
kőzetek, melyeket Bazaltnak tartunk, de Olivint nem 
lelünk benne. Itt igazságot tenni nehéz, mert a különb¬ 
ség nem annyira az ásványok társaságában, mint a 
kiképződési mód különbségében van. 
A normál-Trachyt lényegesen a lassúbb és cseké¬ 
lyebb hőfoknál véghez ment krystályodás eredménye, a 
Bazalt szintén a krystályodásé, de az feltünőleg gyor¬ 
sabban és a magasabb hőfok mérvadó hozzájárulása 
mellett történt meg. A Trachyt nagyobb medencze alakú 
mélységben képződhetett, a Bazalt egyes keskenyebb 
hasadékokban. A Trachyt magasabb, a Bazalt mélyebb, 
a föld középpontjához közelebb álló helyből tódult íel, 
és ezért tömöttsége nagyobb, mint akármely Trachyté. 
A nagyobb tömöttséget kiválólag az Olivinnek köszöni, 
mi a Trachytok közül csak azokban van meg, melyek a 
Bazalthoz nagyjából is hasonlitnak. 
Meg kell tehát a Trachytoknál a kiképződési módo¬ 
kat is különböztetni, s azon Trachytoknál, melyek nem 
porphyrosak, hanem sűrűk és egyöntetű feketék, s így a 
kiképződési mód szerint értelmezve nem trachytos, hanem 
a Bazalt felé hajló kőzetek, a kiképződési módot a régi 
szóval élve doleritesnek mondom, s az úgy kiképződött 
átmeneti tagok összeségét Doleriteknek is nevezhetni 
egyelőre, mig a faj és typus meghatározása után a kellő 
név megadatván, csak azt tesszük hozzá „kiképződése 
dolerites", vagy egyszerűen „dolerites." 
A dolerites és trachytos kinézést gyakran egy na¬ 
gyon csekély körülmény idézi elő. Ez a földpát azon 
